CELEX: C2004/190/32
Language: fi
Date: 2004-07-24 00:00:00
Title: Asia T-181/04: Nathalie Heinenin 17.5.2004 Euroopan yhteisöjen komissiota vastaan nostama kanne

24.7.2004   
            
            
               FI
            
            
               Euroopan unionin virallinen lehti
            
            
               C 190/19
            
         Nathalie Heinenin 17.5.2004 Euroopan yhteisöjen komissiota vastaan nostama kanne
   (Asia T-181/04)
   (2004/C 190/32)
   Oikeudenkäyntikieli: ranska
   Nathalie Heinen, kotipaikka Ottignies (Belgia), on nostanut 17.5.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana ovat asianajajat Sébastien Orlandi, Albert Coolen, Jean-Noël Louis ja Etienne Marchal, prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa kilpailun KOM/PB/02 valintalautakunnan päätöksen olla kirjaamatta kantajan nimeä tämän kilpailun varallaololuetteloon
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja, joka osallistui sisäisen kilpailun KOM/PB/02 kokeisiin siirtyäkseen palkkaluokasta C palkkaluokkaan B, on tehnyt väitteen valintalautakunnan päätöstä vastaan, jolla hänet jätettiin kirjaamatta kyseisen kilpailun varallaololuetteloon hänen suullisessa kokeessa saamansa tuloksen perusteella, jota ei katsottu riittäväksi, vaikka se oli korkeampi kuin periaatteessa vaadittu tulos.
   Kantaja vetoaa väitteensä tueksi kilpailuilmoituksen rikkomiseen sekä yhdenvertaisen kohtelun periaatteen ja syrjintäkiellon periaatteen loukkaamiseen.
   Kantaja täsmentää tässä suhteessa, että vaikka kilpailuilmoituksessa sanotaan, että hakijoiden on merkittävä hakemuksiinsa esivalintakoetta ja suullista koetta varten valitsemansa kieli, jolloin suullista koetta varten on mahdollista valita eri kieli tämän valinnan ollessa lopullinen, saivat jotkut hakijat vaihtaa kieltä sen jälkeen, kun he olivat jättäneet hakemuksensa, ja jotkut samana päivänä kuin suullinen koe järjestettiin.